 Buhari: N kò dunnú sí àyípadà táwọn asòfin se sí ìsúná Ààrẹ Buhari buwọ lu ìsúná 2018 Lára ohun tí Ààrẹ mẹnu bà gẹgẹ bí àkùdé nínú ètò ìsúná ọhún ni pípèsè fún àwọn isẹ àkànse ohun amáyérọrùn kọọkan bíi ibùdó ìpèsè iná ti Mambilla, afára tó fi mọ òpópónà Niger, àwọn ọnà apá Ílà Oòrùn-Ìwọ Oòrùn, òpópónà Bonny sí Bodo, òpópónà Eko sí Ibadan tó fi mọ ojú ọna irin Itakpe sí Ajaokuta. End of Twitter post, 1 Ẹwẹ, Ààrẹ Buhari ní inú òhun kò dùn sí àwọn àyípadà tí ilé ìgbìmọ aṣòfin se sí ìwé ètò ìsúná tí òun fi ṣọwọ sí wọn. Ó ní bó ṣe yẹ kó jẹ ni wí pé ẹka aláṣẹ ló yẹ kó dábàá ètò ìsúná, nítorí òun ló mọ tó sì lè sàlàyé àwọn àlàkalẹ àti iṣẹ àkànṣe. Sùgbọn ó ní wọn kò kọbi ara sí èyí tó nínú ohun tí wọn fi ṣọwọ sí òun. Ilé ìgbìmọ aṣòfin gé owó tó tó bílíọnù N347 nínú N4,700 tó yẹ kó wà fún iṣẹ àkànṣe èyí tó fi ṣọwọ sí wọn fún àgbéyẹwò, ó sì dábàá iṣẹ àkànṣe 6,403 tó tó bílíọnù N578. Àwọn iròyin tì ẹ leè ní ìfẹ sí: Sáájú, báyìí ni ó se wà nínú àbá ètò ìsúná Nàìjíríà: Pípín Iye owó N9,120,334,988,225 ni ó wà nínú ìwé ètò ìsúná náà lára èyí tí N530,421368,624 ni wọn yà sọtọ fún owó tí wọn gbudọ fi ṣọwọ èyí tó di dandan. N2,203,835,365,699 ló wà fún gbèsè sísan; N3,512,677,902,077 wà fún owónàá àtìgbàdégbà èyí tí kìí se gbèsè nígbàtí N2,873,400,351,825 jẹ owó fún ìdàgbàsókè àkànṣe iṣẹ ńlá ńlá. Owó fún ìdàgbàsókè àkànṣe iṣẹ ńlá ńlá ọhún fún ọdún yìí máa parí ní ọjọ kọkànlélọgbọn oṣù kéjìlá ọdún 2018. Ìlànà i Wọn yóò kó iye owó tó wà nínú àlàkalẹ pínpín lókè yìí fún àwọn adarí àkànse iṣẹ kọọkan bó ṣe wà lákọsílẹ àbá ètò ìsúná. ii Kò ní sí àgbéjádé iye owó kankan nínú èyí tó ń wọlé fún ìjọba lẹyìn ọdún tí wọn darukọ nínú àlàkalẹ pínpín. iii Fún èrèdí ohun tó wà fún gangan gẹgẹ bí àlàkalẹ pínpín nìkan ni wọn yóò fi gbé àwọn owó kalẹ. A n se akojọpọ ẹkunrẹrẹ iroyin yajoyajo lọwọ, a o maa gbe ẹkunrẹrẹ iroyin naa sori atẹ iroyin wa laipẹ. Ẹ jọwọ, ẹ tun oju opo iroyin yi yẹwo, ki ẹ lee ri ẹkunrẹrẹ iroyin ọtun laipẹ. : Ààrẹ buwọ lu ìwé ètò ìsúná Nàìjíríà lẹyìn osù kẹfà tí wọn se àgbéjáde rẹ níwájú ilé ìgbìmọ asòfin. 